**Drejebog til filmoptagelser vedr. studiestart**

**Aalborg Universitet**
Fredrik Bajers Vej 7K
Postboks 159
9220 Aalborg Øst

Sagsbehandler:
David Graff
Telefon: 61967284
E-mail: dahg@adm.aau.dk

**BAGGRUND**
Som led i en styrkelse af onboardingen af nye studerende på ENGINEERING skal følgende videoindhold produceres:

1. Guidet tour til hvert af fakultetets institutter
2. Vox pop med studerende fra hvert institut.

Dette dokument rummer drejebogen til pkt. 1.

**PRAKTISK**
Der skal produceres en film pr. institut, som i sammenklippet form har en varighed på ca. 1-2 minutter. Optagelserne til hver film foretages af student-studievejledere ved de pågældende institutter. Optagelserne klippes efterfølgende sammen af Jonas Svenstrup Sterregaard.

Rollefordelingen betyder, at optagelserne *ikke* skal udføres som en lang optagelse, men som enkeltvise optagelser jf. denne drejebog. Det betyder også, at det i praksis ikke er vigtigt, i hvilken rækkefølge optagelsernes foretages, ligesom varigheden på hver enkelt optagelse ikke er afgørende.

Derudover gælder det, at optagelserne:

* Foretages med student-studievejledernes **egne smart phones** sat på **selfiestænger** (udleveres af Jonas Svenstrup Sterregaard). Optagelser med smart phones på selfiestænger indebærer, at student-studievejlederne konsekvent **ser ind i og taler til kameraet** og viser motiver jf. drejebogen frem som **baggrund**.
* Så vidt muligt skal have en **afslappet og uformel** stil – der må gerne grines, og det er ikke et problem, hvis noget uforudset sker (fx hvis nogen går ind i billedet, student-studievejlederen går forkert eller andet). Tag det med og forsøg ikke at skjule det.
* Skal deles med Jonas Svenstrup Sterregaard, når optagelserne er afsluttet via en fildelingsløsning, som Jonas sætter op.

**OPTAGELSER**

|  |
| --- |
| **OPTAGELSE 1: DEN PRIMÆRE INDGANG** |
| **Speak** | **Visuelt** |
| *Skal* siges:* Hej! Jeg hedder [NAVN], og jeg studerer [FAG, RETNING, SEMESTER].
* Nu vil jeg vise dig [INSTITUTTETS NAVN]. Kom med!

*Kan* siges: Indgangen kan præsenteres nærmere (fx som hovedindgangen), og hvis der er noget særligt ved den, kan det nævnes (fx hvis det er her, der bliver hængt plakater for fester og faglige tiltag op). Der er også plads til, at student-studievejlederen selv finder på noget at sige.  | Student-studievejlederen vælger den primære indgang til instituttet, dvs. den, som a) flest anvender, b) er mest markant eller c) ses som den første, når nye studerende indkommer.Optagelsen begynder så langt fra indgangen, at den tydeligt ses i baggrunden bag student-studievejlederen, som ser ind i og taler til kameraet.Student-studievejlederen går hen til og ind igennem indgangen. Optagelsen afsluttes, når student-studievejlederen er indenfor og har drejet kameraet rundt for at vise rummet. |

|  |
| --- |
| **OPTAGELSE 2: STUDIESEKRETÆRERNE/ADMINISTRATION** |
| **Speak** | **Visuelt** |
| *Skal* siges:* Herinde sidder instituttets studiesekretærer/ studiesekretær. Hun/han/de hedder [NAVN(E)].
* Lad os da lige gå ind og hilse på!
* (til studiesekretærerne, som skal være med i billedet) Hej, [NAVN]. Jeg viser lige rundt og ville bare lige hilse på.

*Kan* siges: Sekretærerne kan beskrives yderligere, fx med stikord om, hvad de kan hjælpe med. Der er også plads til, at student-studievejlederen selv finder på noget at sige.  | Optagelsen begynder så langt fra administrationen/ studiesekretærernes kontor, at det er nogenlunde muligt at se, hvor det er. Indgangen skal kunne ses i baggrunden bag student-studievejlederen, som ser ind i og taler til kameraet.Student-studievejlederen går hen til og ind i kontoret og hilser på (aftal det gerne med sekretærerne på forhånd). Optagelsen afsluttes, når speaken til venstre er optaget. |

|  |
| --- |
| **OPTAGELSE 3: FAGLIGT STUDIEMILJØ** |
| **Speak** | **Visuelt** |
| *Skal* siges:* Nu vil jeg vise dig et [NAVN PÅ DET FAGLIGE STUDIEMILJØ].
* Det er sådan et sted, hvor vi typisk [BESKRIV; HVAD DER TYPISK FOREGÅR DER]
* Lad os lige se, om der sidder nogen herinde.
* (til personerne i rummet, som skal være med i billedet, hvis der er nogen) Hej! Jeg viser lige rundt, undskyld forstyrrelsen!

*Kan* siges: Rummet/studiemiljøet kan beskrives yderligere, fx med stikord om, hvad man typisk laver herinde, og hvor lang tid man samlet set kommer til at tilbringe sådan et sted. Der er også plads til, at student-studievejlederen selv finder på noget at sige.  | Student-studievejlederen bestemmer sig på forhånd for et typisk fagligt studiemiljø at vise. Det kan fx være et grupperum. Der skal helst være studerende i rummet, som er ok med at blive optaget.Optagelsen begynder så langt fra miljøet, at det er nogenlunde muligt at se, hvor det er. Det skal kunne ses i baggrunden bag student-studievejlederen, som ser ind i og taler til kameraet.Student-studievejlederen går hen til og ind i miljøet, hilser på, og viser rummet frem (aftal det gerne med dem, som er i rummet, på forhånd).Optagelsen afsluttes, når speaken til venstre er optaget. |

|  |
| --- |
| **OPTAGELSE 4: SOCIALT STUDIEMILJØ** |
| **Speak** | **Visuelt** |
| *Skal* siges:* Nu vil jeg vise dig et [NAVN PÅ DET SOCIALE STUDIEMILJØ].
* Det er sådan et sted, hvor vi typisk [BESKRIV AKTIVITETEN].
* Lad os lige se, om der sidder nogen herinde.
* (til personerne i rummet, som skal være med i billedet, hvis der er nogen) Hej! Jeg viser lige rundt, undskyld forstyrrelsen!

*Kan* siges: Rummet/studiemiljøet kan beskrives yderligere, fx med stikord om, hvad man typisk laver herinde, eller om noget, student-studievejlederen har oplevet derinde. Der er også plads til, at student-studievejlederen selv finder på noget at sige.  | Student-studievejlederen bestemmer sig på forhånd for et typisk socialt studiemiljø at vise. Det kan fx være bordfodboldspillet, et udeområde eller andet. Der skal helst være studerende til stede, som er ok med at blive optaget.Optagelsen begynder så langt fra miljøet, at det er nogenlunde muligt at se, hvor det er. Det skal kunne ses i baggrunden bag student-studievejlederen, som ser ind i og taler til kameraet.Student-studievejlederen går hen til og ind i miljøet, hilser på, og viser rummet frem (aftal det gerne med dem, som er i rummet, på forhånd). Optagelsen afsluttes, når speaken til venstre er optaget. |

|  |
| --- |
| **OPTAGELSE 5: KANTINEN** |
| **Speak** | **Visuelt** |
| *Skal* siges:* Nu vil jeg vise dig vores kantine.
* Her kan du få [BESKRIV, HVAD MAN KAN FÅ], og vi er her for at [SPISE/SIDDE OG SNAKKE/HAVE GRUPPEARBEJDE etc].
* (til personerne i rummet, som skal være med i billedet, hvis der er nogen) Hej! Jeg viser lige rundt!

*Kan* siges: Rummet/studiemiljøet kan beskrives yderligere, fx med stikord om det allerbedste, kantinen har at byde på. Der er også plads til, at student-studievejlederen selv finder på noget at sige.  | Optagelsen begynder så langt fra kantinen, at det er nogenlunde muligt at se, hvor den er. Den skal kunne ses i baggrunden bag student-studievejlederen, som ser ind i og taler til kameraet.Student-studievejlederen går hen til og ind i kantinen, hilser på dem, som er til stede, og viser rummet frem (aftal det gerne med dem, som er i rummet, på forhånd). Optagelsen afsluttes, når speaken til venstre er optaget. |

|  |
| --- |
| **OPTAGELSE 6: LABORATORIER** |
| **Speak** | **Visuelt** |
| *Skal* siges:* Du skal også se et af vores laboratorier. Laboratoriet er [BESKRIV KORT, HVAD DET ER FOR ET LABORATORIUM]
* Forskerne finder på og tester ret vilde ting herinde – og en del af vores uddannelse foregår også her.
* (til personerne i rummet, som skal være med i billedet, hvis der er nogen) Hej! Jeg viser lige rundt. Undskyld forstyrrelsen!

*Kan* siges: Rummet kan beskrives yderligere, fx med stikord om noget, der arbejdes på i laboratoriet pt. Der er også plads til, at student-studievejlederen selv finder på noget at sige.  | Student-studievejlederen bestemmer sig på forhånd for, hvilket laboratorium der skal vises frem, og aftaler at kigge forbi med den ansvarlige/dem, der bruger rummet. Optagelsen begynder så langt fra miljøet, at det er nogenlunde muligt at se, hvor det er. Indgangen skal kunne ses i baggrunden bag student-studievejlederen, som ser ind i og taler til kameraet.Student-studievejlederen går hen til og ind i laboratoriet, hilser på, og viser rummet frem. Optagelsen afsluttes, når speaken til venstre er optaget. |

|  |
| --- |
| **OPTAGELSE 7: UDGANG/AFSLUTNING** |
| **Speak** | **Visuelt** |
| *Skal* siges:* Det var så [INSTITUTTETS NAVN].
* Jeg håber, du fik et godt indtryk af, hvad det er for et sted.
* Vi ses!

*Kan* siges: Der er plads til, at student-studievejlederen selv finder på noget.  | Student-studievejlederen vælger en central gang, et udeområde eller et andet typisk sted på instituttet. Student-studievejlederen går gennem det valgte miljø, mens speaken optages.. |